Държавен вестник, бр. 53, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  53
1. дълбочината на граничната ивица и 
граничната зона; 
2. откриването и закриването на гранични 
контролно-пропускателни пунктове; 
3. организацията, дейността и управление­
то на граничните контролно-пропускателни 
пунктове, както и взаимодействието между 
службите за граничен контрол в Република 
България. 
(5) Главна дирекция „Пожарна безопасност 
и защита на населението“ (ГДПБЗН) е наци-
онална специализирана структура на МВР за 
осъществяване на дейностите по чл. 6, ал. 1, 
т. 4 – 7.
Чл. 40. (1) В главните дирекции могат да 
се създават дирекции, териториални звена, 
отдели, сектори и други звена от по-нисък ранг. 
(2) Териториалните звена се ръководят от 
съответния директор на главна дирекция и 
не се включват в структурата на областните 
дирекции на МВР.
(3) Районите на действие на териториалните 
звена се определят със заповед на министъра 
на вътрешните работи по предложение на 
съответния директор на главна дирекция.
Чл. 41. (1) Главните дирекции се ръководят 
от директори, които се назначават от минис-
търа на вътрешните работи по предложение 
на главния секретар.
(2) Директорите на главните дирекции са 
пряко подчинени на главния секретар. 
(3) Директорите на главните дирекции:
1. осъществяват общото и непосредственото 
им ръководство; 
2. управляват човешките ресурси;
3. представляват юридическото лице;
4. отчитат се за дейността си пред министъра 
на вътрешните работи, заместник-министрите 
и главния секретар.
(4) В изпълнение на правомощията си 
по ал. 3 директорите на главните дирекции 
издават заповеди.
(5) При изпълнение на функциите си ди-
ректорите на главните дирекции могат да се 
подпомагат от заместник-директори, които 
изпълняват функции по управление, възложени 
им със заповед на директора.
Чл. 42. (1) Областните дирекции на МВР 
се създават на териториален принцип, като 
районите им на действие се определят с акт 
на Министерския съвет по предложение на 
министъра на вътрешните работи.
(2) Областните дирекции са основни струк-
тури на МВР за оперативно-издирвателна, 
охранителна, контролна дейност, дейност по 
разследване и административнонаказателна 
дейност и за предоставяне на администра-
тивни услуги. 
(3) В областните дирекции на МВР може 
да се създават отдели, сектори, районни 
управления (РУ), участъци и други звена от 
по-нисък ранг в зависимост от задачите и 
дейността им.
(4) Районните управления в областните 
дирекции на МВР се създават със заповед на 
министъра на вътрешните работи.
(5) Районите на действие на управленията 
по ал. 4 се определят със заповед на министъра 
на вътрешните работи според състоянието на 
престъпността и на обществения ред.
(6) Министърът на вътрешните работи при 
условията на ал. 3 може със заповед да създава 
и закрива участъци в отделни населени места 
на обслужваната от районните управления 
територия в рамките на утвърдения числен 
състав и средства за работна заплата.
Чл. 43. (1) Областните дирекции се ръко-
водят от директори, които се назначават от 
министъра на вътрешните работи по предло-
жение на главния секретар.
(2) Директорите на областните дирекции 
са пряко подчинени на главния секретар. 
(3) Директорите на областните дирекции:
1. осъществяват общото и непосредственото 
им ръководство; 
2. управляват човешките ресурси;
3. координират действията на структурите 
на МВР при бедствия, възникнали на тери-
торията на областните дирекции;
4. представляват юридическото лице;
5. отчитат се за дейността си на министъра 
на вътрешните работи, заместник-министрите 
и главния секретар.
(4) В изпълнение на правомощията си по 
ал. 3 директорите на областните дирекции 
издават заповеди.
(5) При изпълнение на функциите си ди-
ректорите на областните дирекции могат да 
се подпомагат от заместник-директори, които 
изпълняват функции по управление, възложени 
им със заповед на директора.
Чл. 44. (1) Специализираният отряд за борба 
с тероризма е специализирана структура на 
МВР, която:
1. предотвратява и пресича терористични 
действия;
2. освобождава заложници;
3. задържа и/или обезврежда особено 
опасни престъпници или престъпни групи;
4. осигурява зона за безопасност срещу 
потенциални атаки чрез снайперисти;
5. открива, идентифицира и неутрализира 
взривни устройства и взривни вещества, както 
и разработва технически средства и способи 
за извършване на тези дейности;
6. извършва физикохимическо изследване 
и експертна оценка на взривни устройства 
и техните елементи, на взривни вещества, 
документи и непознати вещества.